Z A K L J U Č C I

s 19. sjednice Upravnog vijeća Dječjeg vrtića Vrbovec održane dana 19.3.2024. godine u prostorijama Dječjeg vrtića Vrbovec s početkom u 15.30 sati

Prisutni: Petra Prelog – ravnateljica, Marcela Ledinski Mitrov predstavnica osnivača i predsjednica Upravnog vijeća, Tomislav Kolundžić – predstavnik osnivača i zamjenik predsjednice Upravnog vijeća, Nikolina Kuliš Pušić – predstavnica osnivača, Renata Stanić – predstavnica odgojitelja i stručnih suradnika, Višnja Marjanac – tajnica i zapisničarka

Ispričala se: Iva Lončarić Kelečić, predstavnica roditelja

D N E V N I R E D

1. Usvajanje zapisnika s 18. sjednice Upravnog vijeća održane 28. veljače 2024. godine,
2. Donošenje plana upisa za pedagošku godinu 2024./2025.,
3. Javna objava upisa za pedagošku godinu 2024./2024.,
4. Donošenje odluke o neizboru kandidata po raspisanom natječaju za radno mjesto stručnog suradnika logopeda/stručne suradnice logopedinje na neodređeno puno radno vrijeme i raspisivanju ponovljenog natječaja,
5. Donošenje odluke o raskidu radnog odnosa sa Snježanom Prebežić radi odlaska u prijevremenu starosnu mirovinu,
6. Pitanja, prijedlozi i mišljenja.

Ad. 1.

Zaključak:

Zapisnik sa 18. sjednice održane 28. veljače 2024. godine je jednoglasno usvojen.

Ad. 2.

Upravno vijeće donosi

O D L U K U

I.

Donosi se Plan upisa za pedagošku godinu 2024./2025. KLASA: 601-03/24-01/01, URBROJ: 238-32-69-01-24-6.

II.

Plan upisa za pedagošku godinu 2024./2025. donosi se uz suglasnost Gradskog vijeća Grada Vrbovca KLASA: 024-04/24-01/05, URBROJ: 238-32-01/01-24-1 od 28. veljače 2024. godine.

III.

 Ova Odluka stupa na snagu danom donošenja.

Predsjednica Upravnog vijeća:

Marcela Ledinski Mitrov

Ad. 3.

Upravno vijeće objavljuje:

**JAVNU OBJAVU UPISA DJECE U DJEČJI VRTIĆ VRBOVEC**

**ZA PEDAGOŠKU GODINU 2024./2025.**

Zahtjevi za upis zaprimati će se od 30. ožujka do zaključno 10. travnja 2024. godine, do 12.00 sati, elektronskim putem preko web aplikacije e-Upisi na platformi e-Građani (sa skeniranim prilozima kojima roditelj dokazuje osnovne i dodatne kriterije za upis, ukoliko bude potrebno)

Roditeljima koji nemaju mogućnost podnošenja zahtjeva elektronskim putem, Vrtić će omogućiti predaju zahtjeva u prostorijama Vrtića na adresi 7. svibnja 12a, 10340 Vrbovec, na računalnoj opremi Vrtića uz stručnu pomoć ukoliko bude potrebna, radnim danom u vremenu od 7.00 do 15.00 sati, osim 8. i 9. travnja kada će roditeljima biti omogućena predaja zahtjeva od 8.00 do 18.00 sati.

 Roditelji koji ne posjeduju važeću vjerodajnicu za pristup sustavu e-Građani trebaju donijeti sa sobom preslike dokaza o ostvarivanju dodatnih kriterija i prednosti pri upisu utvrđenim člankom 10. Pravilnika:

* za dijete roditelja invalida Domovinskog rata - Rješenje o statusu invalida Domovinskog rata,
* Rješenje o razvodu braka ili drugi dokaz da drugi roditelj ne živi u zajedničkom kućanstvu,
* dokaze o samohranosti: rodni list, smrtni list za preminulog roditelja, potvrda o nestanku drugog roditelja ili rješenje nadležnog tijela za socijalnu skrb o privremenom uzdržavanju djeteta,
* za dijete u udomiteljskoj obitelji, bez roditelja ili bez odgovarajuće roditeljske skrbi Rješenje odnosno potvrda nadležnog tijela za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,
* za dijete čiji su roditelji nositelji ili članovi Obiteljskog poljoprivrednog gospodarstva - Rješenje o upisu Obiteljskog poljoprivrednog gospodarstva u registar poljoprivrednika te iskaznice nositelja ili člana OPG-a,
* za dijete iz obitelji jednog zaposlenog roditelja, a da je drugi na redovnom školovanju, potvrdu o redovnom školovanju,
* za dijete čija su oba roditelja na redovnom školovanju - potvrdu o redovnom školovanju za oba roditelja,
* za dijete iz obitelji s troje i više djece - za svako dijete mlađe od 18 godina rodni list, izvadak iz matice rođenih ili potvrda s podacima o rođenju djeteta, za punoljetno dijete osim jednog od navedenih dokumenata i potvrdu o redovnom školovanju ili Potvrdu Porezne uprave o visini dohotka i primitaka za zadnja tri mjeseca od mjeseca u kojem se predaje zahtjev za upis djeteta,
* za dijete roditelja koji primaju doplatak za djecu - važeće Rješenje o pravu na doplatak za dijete,
* za dijete koje ima specifične razvojne i/ili zdravstvene probleme – relevantna dokumentacija za utvrđivanje navedenih potreba i statusa djeteta,
* za dijete s teškoćama u razvoju – preslika medicinske dokumentacije od bar dva stručnjaka (defektolog, psiholog, neuropedijatar i fizijatar), nalazi i mišljenja tijela vještačenja, Rješenje nadležnog tijela za socijalnu skrb u Vrbovcu ili Hrvatskog zavoda za zdravstveno osiguranje.

Zahtjev za upis djece podnose roditelji/skrbnici za upis djece od godine dana života do polaska u školu u programe u redoviti 10 satni program.

Djeca se upisuju u vrtić i jaslice uz primjenu prednosti i bodovanja sukladno članku 11. Pravilnika o upisu djece i ostvarivanju prava i obveza korisnika usluga u Dječjem vrtiću Vrbovec.

Roditelji su dužni u aplikaciji označiti kriterije po kojima ostvaruju prednost pri upisu te Dječji vrtić ne odgovara za nepotpuno označene kriterije. S obzirom na to da su Pravilnikom o upisu djece i ostvarivanju prava i obveza korisnika usluga Dječjeg vrtića Vrbovec propisani i neki kriteriji koje sustav e-upisi ne nudi, roditelji tu informaciju trebaju dostaviti Vrtiću na e-mail adresu info@dv-vrbovec.hr te će povjerenstvo za upise bodove po tom kriteriju dodati naknadno.

Za vrijeme obrade i evaluacije zahtjeva za upis u razdoblju od 12. do 25. travnja 2024. godine roditelji/skrbnici trebaju provjeravati svoju elektronsku poštu radi dostave dodatnih dokumenata ukoliko bude potrebno, jer izmjene i dopune u zahtjevu nisu moguće nakon zaključavanja sustava navedenog razdoblja.

 Prilikom samog upisa i razgovora sa stručnim timom potrebno je dovesti dijete koje se upisuje u jaslice/vrtić.

 Potvrdu o obavljenom liječničkom pregledu, roditelj je dužan predati zdravstvenoj voditeljici prije dolaska djeteta u skupinu.

 Rješenje o upisu biti će objavljeno sukladno članku 17. Pravilnika o upisu djece i ostvarivanju prava i obveza korisnika usluga u roku od 30 dana od isteka roka za podnošenje zahtjeva za upis u vrtić.

 Podnositelji zahtjeva neće se pojedinačno obavještavati.

 Podnositelji zahtjeva nezadovoljni Rješenjem o upisu imaju pravo u roku od 15 dana od objave istoga podnijeti žalbu Upravnom vijeću Dječjeg vrtića Vrbovec.

 Sve informacije u vezi upisa mogu se dobiti na mrežnoj stranici vrtića i na telefon 01/2791-349 svakog radnog dana u vremenu od 7.00 do 15.00 sati.

Predsjednica Upravnog vijeća

Marcela Ledinski Mitrov

Ad 4.

Upravno vijeće donosi

O D L U K U

O NEIZBORU KANDIDATA ZA ZASNIVANJE RADNOG ODNOSA

NA NEODREĐENO PUNO RADNO VRIJEME

I.

Po ponovljenom natječaju za radno mjesto stručnog suradnika logopeda na neodređeno puno radno vrijeme KLASA: 112-01/23-01/15, URBROJ: 238-32-69-04-23-14 objavljenom 1. ožujka 2024. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) nije izabran kandidat.

II.

Ponavlja se natječaj za radno mjesto stručnog suradnika logopeda/stručne suradnice logopedinje na neodređeno puno radno vrijeme.

III

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/23-01/15, URBROJ: 238-32-69-04-23-13 od 28. veljače 2024. godine, raspisan je ponovljeni natječaj za radno mjesto stručnog suradnika logopeda/stručne suradnice logopedinje na neodređeno puno radno vrijeme (1 izvršitelj) KLASA: 112-01/23-01/15, URBROJ: 238-32-69-04-23-14 te je isti, sukladno Zakonu o predškolskom odgoju i obrazovanju, objavljen 1. ožujka 2024. godine.

Na raspisani natječaj nije pristigla niti jedna zamolba te je odlučeno kao u dispozitivu ove odluke.

Predsjednica Upravnog vijeća:

Marcela Ledinski Mitrov

Ad 5.

Upravno vijeće donosi

O D L U K U

O PRESTANKU UGOVORA O RADU

radi odlaska u prijevremenu starosnu mirovinu

1. Radnici Snježani Prebežić (u daljem tekstu radnica) iz Sesveta, Gorička 3, rođenoj 13. kolovoza 1965. godine, OIB 97710698324, zaposlenoj na radnom mjestu odgojiteljice, prestaje ugovor o radu na neodređeno puno radno vrijeme sa danom 30. travnja 2024. godine.
2. Radnica do 30. travnja 2024. godine iskoristiti pravo na godišnji odmor za 2024. godinu.
3. Radnica ima pravo na otpremninu sukladno Kolektivnom ugovoru zaposlenih u Dječjem vrtiću Vrbovec.

O B R A Z L O Ž E N J E

Radnica Snježana Prebežić predala je 15. ožujka 2024. godine Dječjem vrtiću Vrbovec zahtjev za raskid radnog odnosa s 30. travnjem 2024. godine radi odlaska u prijevremenu starosnu mirovinu.

S obzirom na to da je radnica stekla uvjete za prijevremenu starosnu mirovinu, donesena je ova Odluka. Radnica će godišnji odmor u potpunosti iskoristiti do 30. travnja 2024. godine te će joj biti isplaćena otpremnina sukladno odredbama Kolektivnog ugovora zaposlenih u Dječjem vrtiću Vrbovec.

UPUTA O ZAŠTITI PRAVA

Radnica može poslodavcu podnijeti zahtjev za zaštitu prava u roku od petnaest dana od dana primitka ove Odluke.

Predsjednica Upravnog vijeća

Marcela Ledinski Mitrov

Ad 6.

-

 Zapisničarka: Predsjednica Upravnog vijeća

 Višnja Marjanac Marcela Ledinski Mitrov

KLASA: 007-04/24-01/03

URBROJ: 238-32-69-02-24-4